Document ID: 31999R1520

ΚΑΝΟΝΙΣΜΟΣ (ΕΚ) αριθ. 1520/1999 ΤΗΣ ΕΠΙΤΡΟΠΗΣ
της 12ης Ιουλίου 1999
για την κατάρτιση καταλόγων των αρμόδιων αρχών και των αεροσκαφών που είναι ταξινομημένα στην Ομοσπονδιακή Δημοκρατία της Γιουγκοσλαβίας και νομίμως παρόντα στην Ευρωπαϊκή Κοινότητα που ορίζονται στο άρθρο 8 του κανονισμού (ΕΚ) αριθ. 1064/1999 του Συμβουλίου σχετικά με την απαγόρευση πτήσεων μεταξύ των εδαφών της Ευρωπαϊκής Κοινότητας και της Ομοσπονδιακής Δημοκρατίας της Γιουγκοσλαβίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1064/1999 του Συμβουλίου, της 21ης Μαΐου 1999, σχετικά με την απαγόρευση πτήσεων μεταξύ των εδαφών της Ευρωπαϊκής Κοινότητας και της Ομοσπονδιακής Δημοκρατίας της Γιουγκοσλαβίας και την κατάργηση του κανονισμού (ΕΚ) αριθ. 1901/98(1), και ιδίως το άρθρο 8,
Εκτιμώντας:
(1) ότι είναι αναγκαίο να καταρτιστεί κατάλογος των αρμόδιων αρχών που μπορούν να εγκρίνουν απογείωση ή προσγείωση εντός του εδάφους της Κοινότητας υπό τους όρους που περιέχονται στο άρθρο 3 παράγραφος 2 του κανονισμού (ΕΚ) αριθ. 1064/1999·
(2) ότι, για λόγους σαφήνειας, πρέπει να καταρτιστεί κατάλογος των αεροσκαφών που είναι ταξινομημένα στην Ομοσπονδιακή Δημοκρατία της Γιουγκοσλαβίας και ήταν νομίμως παρόντα στην Ευρωπαϊκή Κοινότητα κατά την ημερομηνία έναρξης ισχύος του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αρμόδιες αρχές που αναφέρονται στο άρθρο 3 του κανονισμού (ΕΚ) αριθ. 1064/1999 παρατίθενται στο παράρτημα Ι.
Άρθρο 2
Τα αεροσκάφη που είναι ταξινομημένα στην Ομοσπονδιακή Δημοκρατία της Γιουγκοσλαβίας και ήταν νομίμως παρόντα στην Ευρωπαϊκή Κοινότητα στις 22 Μαΐου 1999 παρατίθενται στο παράρτημα ΙΙ.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1999.

Labels: 5
10
8
18
15